শুক্রবারের মাঝে কাজ শেষ করতে হবে। আপনি আজ করবো কাল করবো করতে করতে দেখলেন বৃহস্পতিবার এসে গেছে। এবার তো ঘুম হারাম করে কোনোমতে জোড়াতালি দিয়ে কাজ শেষ করলেন, অথবা শেষ করতেই পারলেন না। এমনটা কী প্রায়ই হয় আপনার জীবনে? তাহলে পাল্টে ফেলুন আপনার এই অভ্যাস। সময়ানুবর্তী মানুষ কখনো কাজ ফেলে রাখেন না। সময়ের আগেই তারা কাজ শেষ করে ফেলেন। ছোটখাটো কাজও তারা আগে থেকে করে রাখেন। সকালে উঠে কী খাবেন, কী পোশাক পরবেন সেটাও আগের রাত্রে ঠিক করে রাখেন যাতে সকালে তাড়াহুড়ো করা না লাগে।